Երբ վարորդը դուրս է եկել անվադողը փոխելու, ըստ գործի նյութերի, Սողոմոն Քոչարյանը մոտիկ հեռավորությունից կրակել է նրա արմնկին, ապա նա վայր է ընկել, գլուխը հարվածել բութ մակերեսի ու մահացել: Այս փաստը ապացուցված է դատաբժշկական փորձաքննությամբ: Փորձագետ Յուրի Դաղունցը նշել է, որ մահը վրա է հասել գանգուղեղային փակ վնասվածքից, հնարավոր է ընկնելուց: Փաստաբանն իր ճառում նշում է, որ Ղարաբաղյան պատերազմով անցած ազատամարտիկը, եթե սպանության մտադրություն ունենար, ապա ոչինչ չէր խանգարի նրան կրակել տուժողի գլխին կամ կրծքին մի քանի անգամ: Այնինչ կրակոցը եղել է միայն արմնկին: